Document ID: 32008D0973

KOMISIJAS LĒMUMS
(2008. gada 15. decembris),
ar ko groza Padomes Direktīvu 2002/56/EK attiecībā uz 21. panta 3. punktā noteikto datumu, līdz kuram dalībvalstīm ir atļauts pagarināt spēkā esības termiņu lēmumiem par trešo valstu izcelsmes sēklas kartupeļu līdzvērtību
(izziņots ar dokumenta numuru K(2008) 8135)
(Dokuments attiecas uz EEZ)
(2008/973/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 13. jūnija Direktīvu 2002/56/EK par sēklas kartupeļu tirdzniecību (1) un jo īpaši tās 21. panta 3. punktu,
tā kā:
(1)
Direktīvā 2002/56/EK paredzēts, ka, sākot ar konkrētiem datumiem, dalībvalstis nedrīkst pašas noteikt, vai trešās valstīs novāktie sēklas kartupeļi ir līdzvērtīgi Kopienas teritorijā novāktajiem sēklas kartupeļiem un vai tie atbilst minētās direktīvas noteikumiem.
(2)
Darbs, lai izveidotu Kopienas līdzvērtības sistēmu attiecībā uz visu attiecīgo trešo valstu sēklas kartupeļiem, vēl nebija pabeigts, tāpēc dalībvalstis ar Direktīvu 2002/56/EK tika pilnvarotas līdz 2008. gada 31. martam pagarināt termiņu jau pieņemtajiem lēmumiem par dažās tādās trešās valstīs novākto sēklas kartupeļu līdzvērtību, uz kurām neattiecas Kopienas līdzvērtības sistēma. Šo datumu izraudzījās, ņemot vērā termiņa beigu datumu, kad sēklas kartupeļi tiek laisti tirgū.
(3)
Tā kā šis darbs aizvien vēl nav pabeigts un jauna tirdzniecības sezona sāksies 2008. gada beigās, jāļauj dalībvalstīm pagarināt termiņu valsts lēmumiem par līdzvērtību.
(4)
Tādēļ attiecīgi jāgroza Direktīva 2002/56/EK.
(5)
Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Direktīvas 2002/56/EK 21. panta 3. punkta pirmajā daļā tekstu “līdz 2008. gada 31. martam” aizstāj ar tekstu “līdz 2011. gada 31. martam”.
2. pants
Šis lēmums ir adresēts dalībvalstīm.
Briselē, 2008. gada 15. decembrī

Labels: 3
17
5
6